CELEX: 32010R0540
Language: sl
Date: 2010-06-16 00:00:00
Title: Uredba (EU) št. 540/2010 Evropskega parlamenta in Sveta z dne 16. junija 2010 o spremembah Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)

24.6.2010   
            
            
               SL
            
            
               Uradni list Evropske unije
            
            
               L 158/7
            
         UREDBA (EU) št. 540/2010 EVROPSKEGA PARLAMENTA IN SVETA
   z dne 16. junija 2010
   o spremembah Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 212 Pogodbe,
   ob upoštevanju predloga Evropske komisije,
   po posvetovanju z Odborom regij,
   v skladu z rednim zakonodajnim postopkom (1),
   ob upoštevanju naslednjega:
   
               (1)
            
            
               Uredba (ES) št. 1085/2006 (2) zagotavlja pomoč državam kandidatkam in potencialnim državam kandidatkam pri postopnem usklajevanju s standardi in politikami Evropske unije ter, kjer je ustrezno, tudi s pravnim redom Unije, da bi pridobile članstvo v Uniji.
            
         
               (2)
            
            
               Člen 49 Pogodbe o Evropski uniji določa, da vsaka evropska država, ki spoštuje in je zavezana k spoštovanju vrednot iz člena 2 navedene pogodbe, in sicer človeško dostojanstvo, svoboda, demokracija, enakopravnost, pravna država in spoštovanje človekovih pravic, vključno s pravicami oseb, ki pripadajo manjšinam, lahko zaprosi za članstvo v Uniji.
            
         
               (3)
            
            
               Evropski svet z dne 14. decembra 2006 je v svojih sklepih izrazil obnovljeno soglasje o širitvi, vključno z načelom, da bo vsaka država prosilka ocenjena glede na svoje zasluge.
            
         
               (4)
            
            
               Potem ko je Republika Islandija (v nadaljnjem besedilu: Islandija) dne 16. julija 2009 uradno vložila prošnjo za članstvo v Evropski uniji, je Svet pozval Komisijo, naj mu predloži svoje mnenje o prošnji Islandije. Zato se Islandija lahko šteje za potencialno državo kandidatko.
            
         
               (5)
            
            
               Na podlagi Uredbe (ES) št. 1085/2006 se pomoč potencialnim državam kandidatkam in državam kandidatkam Zahodnega Balkana in Turčiji zagotovi med drugim v skladu z evropskim partnerstvom in partnerstvom za pristop.
            
         
               (6)
            
            
               Islandija je članica Evropskega gospodarskega prostora. Posledično se ji zagotovi pomoč na podlagi Uredbe (ES) št. 1085/2006, ob upoštevanju poročil in strateških dokumentov iz letnega širitvenega paketa Komisije –
            
         SPREJELA NASLEDNJO UREDBO:
   Člen 1
   Uredba (ES) št. 1085/2006 se spremeni:
   
               1.
            
            
               v členu 4 se doda naslednji odstavek:
               „Islandiji se pomoč zagotovi predvsem na podlagi poročil in strateških dokumentov iz širitvenega paketa.“;
            
         
               2.
            
            
               v Prilogi II se za „Bosna in Hercegovina“ vstavi:
               
                           „—
                        
                        
                           Islandija“.
                        
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 16. junija 2010
      
         
            Za Evropski parlament
         
         
            Predsednik
         
         J. BUZEK
      
      
         
            Za Svet
         
         
            Predsednik
         
         D. LÓPEZ GARRIDO
      
   
   
      (1)  Stališče Evropskega parlamenta z dne 11. februarja 2010 (še ni objavljeno v Uradnem listu) in odločitev Sveta z dne 31. maja 2010.
   
      (2)  UL L 210, 31.7.2006, str. 82.